Dia 3. Reunió participativa. Per parlar sobre el nou mercat setmanal dels dissabtes que ha organitzat per la regidoria de Participació.
Dia 3. Assemblea a Jornets. Organitzada per la Regidoria de Participació per recollir propostes a desenvolupar durant aquesta legislatura.
Dia 3. Mercadet solidari. Va tornar a obrir les portes una nova temporada per fer les seves activitats altruistes.
Dia 6. Xerrada-presentació. Del nou grup de creixement personal "Espai Viu" a l'escoleta Els Molins de Sencelles.
Dia 10. Inici del curs de ball de bot. De l'Agrupació es Jonc, amb una ballada oberta a sa Plaça amb els sons de xeremiers de l'entitat Capoll Llarg i el grup Qanarusa. Les classes seran com cada any al llarg de l'horabaixa dels divendres al Casal d'Entitats de can Bril.
Dia 12. Caça de coloms. El batle va emetre un ban per recordar que del 12 d'octubre al 31 de gener, la Societat de Caçadors EL Velar de Sencelles té permís per caçar coloms el que significa que les persones que en tenen d'amollats els han de tenir tancats si no volen perdre'n.
Dia 12. Exposició El Vi. Organitzada al casal de Can Garau per l'entitat Art Sencelles amb el patrocini de Quely i les companyies vinateres del nostre terme Ca Sa Padrina, Binigrau i Som Prim.
Dia 16.Tripijocs. Amb ciència, música i màgia, a la Biblioteca a càrrec de Mallorclown.
Dia 16. Assemblea a Ruberts i Cascanar. Per presentar la nova delegada de batlia i recollir propostes d'accions, organitzat per la Regidoria de Participació.
Dia 16. Presentació. Del primer llibre de la presidenta de l'Associació de Veïnats de Ruberts, Caterina Aguiló i Torres, que té per títol De res, massa.
Dia 17. Cursets. Per a la formació d'adults, de la Mancomunitat des Pla, que es fan finalment a Sencelles són zumba, anglès i pilates.
Dia 18. Sebastiana Llabrés. L'esforçada atleta de can Coques va ser la guanyadora de la Marató de Palma en la versió femenina.
Dia 20. Inauguració d'Espai Viu. A l'escoleta municipal amb una xerrada-presentació, acompanyada d´una dinàmica, gratuita.
Dia 21. Festa de les Verges. L'APIMA de can Bril va organitzar una bunyolada per celebrar la data.
Dia 22. Nou negoci. Obert a Sencelles, en concret al carrer dels Bons Aires núm. 51. La floristeria Tinons vos espera per atendre les vostres comandes.
Dia 23. Contacontes. A la Biblioteca a càrrec de na Catina Femenies amb el títol La princesa rebel.
Dia 30. Taller infantil. A la Biblioteca amb el títol Bruixes, encanteris, sortilegis i altres herbes, a càrrec d'en Vicenç Amengual.
Dia 31. Festa de Halloween. A la plaça de la Puríssima de Biniali amb berenar de coques dolces i salades. A Sencelles, l'APIMA de can Bril va organitzar una desfilada d'horabaixa per fer la capta de llepolies.